音樂元素

音樂元素係指一段音樂嘅「組成元素」。一段音樂由若干個聲組成，而聲可以喺好多唔同嘅物理特性上有變化，一個聲每一個可以變化嘅特性都算係一個音樂元素。

樂理上嘅研究會對音樂元素以及「音樂元素點樣影響一段音樂嘅美感」作出詳細嘅分析。

常用元素 
音高，指人腦對一個音符嘅聲波嘅頻率嘅感受。
音階
協和同不協和，指兩個同時或者時間上極相近嘅聲係咪「好聽」。不過呢家嘢有少少主觀。
節奏，最廣義上係指一段音樂當中有若干週期嘅規律。
旋律，指一柞俾聽嗰個人當係同一件物體嘅音符，可以算係音高同節奏嘅結合。
和音，指若干個同時出現但音高等特性上有異嘅聲。
和弦，係指一柞和音、包含多個音符嘅音高，聽嗰個人覺得佢哋係同一時間發出嘅。
音色，指一個音符聽起嚟似係由乜嘢嘢發出嘅。
... 等等。

樂理
聲學
聲波

攷 

音樂理論